Sudyalar oliy kengashi qarori bilan yana 2 nafar sudya intizomiy javobgarlikka tortilgan. Foto: Kommersant’ Sudyalar oliy kengashi matbuot xizmatining xabar berishicha, Kengashning joriy yil 14 va 15 fevraldagi qarorlariga ko‘ra: Andijon viloyati JIB Andijon shahar sudining raisi – Rustamjon Turginov yozma arizasiga binoan; Samarqand viloyati JIB Jomboy tuman sudining raisi – Mamayusub Sheryigitov yozma arizasiga binoan; Buxoro viloyati sudining fuqarolik ishlari bo‘yicha sudyasi – Sherzod Ne’matov sudyalik qasamyodini buzgani uchun lavozimidan ozod etilib, vakolatlari muddatidan ilgari tugatilgan. Bundan tashqari, mas’uliyatsizligi va faoliyatida yo‘l qo‘ygan kamchiliklari uchun: Xorazm viloyati JIB Xonqa tuman sudining raisi – Mehribon Hasanova; Navoiy viloyati FIB Karmana tumanlararo sudining raisi – Sherali Tog‘ayev intizomiy javobgarlikka tortilgan.